18/10/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 15/2012

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Hidroeléctrica de Laracha, S. L. Enderezo Social: avda. de Arteixo, 19 1° D, 15005 – A Coruña. Denominación: novo C. T. Amieiro. Situación: Concello da Laracha. Características Técnicas: Liña eléctrica de media tensión subterránea a C. T. Amieiro, a 15/20 kV, cunha lonxitude de 32 m, coa orixe en empalmes proxectados coa liña de media tensión subterránea existente Laracha-Campo da Porta (expediente 216/2007), entre o C. T. Rechousa-Gándara e o C. T. Raxido, condutor tipo RHZ1-OL-12/20 kV, 3(1X240 Al), e final nas celas de liña do C. T. Amieiro proxectado. Centro de transformación en edificio prefabricado de formigón, cunha potencia de 50 kVA, e una relación de transformación 15.000/400-230 V. Saídas de baixa tensión subterráneas, cunha lonxitude de 162 m, coa orixe no novo C. T. Amieiro proxectado, condutor tipo RV. Resultan os seguintes feitos: Primeiro.- Con data 13 de xaneiro de 2012, a empresa Hidroeléctrica de Laracha, S. L., solicita a autorización administrativa, a aprobación de proxecto de execución e a declaración de utilidade pública, en concreto, para a instalación eléctrica Novo C. T. Amieiro. Segundo.- O proxecto someteuse a información pública para os efectos previstos na Lei 54/1997, do 27 de novembro, do sector eléctrico e no Real Decreto 1955/2000, do 1 de decembro, mediante resolución desta Xefatura Territorial do 26 de xaneiro de 2012. Esta resolución foi publicada no diario La Voz de Galicia do 3 de febreiro de 2012, no BOP da Coruña do 9 de febreiro e no DOG do 23 de febreiro e no taboleiro de anuncios do concello da Laracha, Con esta resolución inseríase a relación de bens e dereitos afectados. Así mesmo, practicouse notificación individual aos interesados incluídos na referida relación de bens e dereitos afectados. Terceiro.- Enviaránselles separatas relativas ao proxecto aos diferentes organismos afectados e cumpríronse os tramites ordenados no artigo 131 do Real Decreto 1955/2000, do 1 de dembro Cuarto.- Durante o trámite de información pública presentáronse as seguintes alegacións: Don Suleman Riveres Anrubia propietario do predio n° 1. manifesta que inicialmente o CT instalábase na finca lídante, e sen explicación algunha, a finca que figura afectada é da súa propiedade. Posteriormente Hidroeléctrica de Laracha S. L. (HL). pretendeu que se Ile regalará o terreo, e intenta apropiarse da mellor parte da finca. Indica que o único que solicitaron foi que se expropiase a totalidade da finca. Entende que a colocación do C. T non pode considerarse de utilidade Pública cando os únicos os que beneficia e a un polígono industrial e a unha entidade privada (HL), polo tanto deberíase obrigar os promotores do polígono a que faciliten o terreo para instalar o CT. En caso de que se expropie a súa finca, e dados os gravísimos prexuízos económicos e de saúde que supón a instalación do CT na súa finca, interésalle que se obrigue a (HL) para que expropie a totalidade da finca. Quinto.- Destas alegacións deuse traslado a empresa promotora quen contestou en tempo e forma. Fundamentos de dereito. Primeiro.- A Consellería de Economía e Industria é a competente para resolver este procedemento, con fundamento no Decreto 79/2009, de 19 de abril, polo que se establece a estrutura orgánica da Xunta de Galicia, e no Decreto 83/2009, de 21 de abril, polo que se fixa a estrutura orgánica dos departamentos da Xunta de Galicia, en relación co artigo 39 del Decreto 324/2009, de 11 de xuño, polo que se establece a estrutura orgánica da Consellería de Economía e Industria, que atribúe á Xefatura Territorial da Consellería de Economía e Industria de A Coruña a dirección, coordinación, planificación, execución, seguimento e control das competencias e cantas outras funcións lles sexan expresamente atribuídas ou delegadas en materia de industria, seguridade industrial, enerxía e minas, e polo Decreto 36/2001, de 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia. Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro: Á vista das alegacións presentadas, da contestación pola empresa promotora e do resto da documentación existente no expediente, cumpre sinalar: O artigo 52 da lei 54/1997, de 27 de novembro, do Sector Eléctrico se declaran de utilidade pública as instalacións eléctricas de xeración, transporte e distribución de enerxía eléctrica ós efectos de expropiación forzosa dos bens e dereitos necesarios para su establecemento e da imposición e exercicio da servidume de paso. Para determinar con exactitude a parte dos predios afectados, as titularidades dos mesmos, a cuantificación das afeccións ou os cultivos existentes, indicar que conforme recolle o artígo 52 da Lei do 16 de decembro de 1954 sobre expropiación forzosa no momento do levantamento da acta faranse constar todas as manifestacións e datos que aporten uns e outros e que sexan útiles para determina-los dereitos afectados, seus titulares, ou valor daqueles ou os determinantes da rápida ocupación. Cabe sinalar que o artigo 54 da Lei 54/1997 estable, a declaración de utilidade pública levará implícita en todo caso a necesidade de ocupación dos bens ou de adquisicións dos dereitos afectados e implicará a urxente ocupación ós efectos do artigo 52 de la Lei de Expropiación Forzosa. Toda vez que examinado o proxecto e os planos parcelarios non se aprecian prohibicións na imposición das servidumes solicitadas, e xunto ao anteriormente exposto se entende que procede desestimar a totalidade das alegacións formuladas. Indicar que no momento procedemental oportuno deberá de acadarse a correspondente resolución sobre a solicitude de expropiación total da finca formulada polo alegante. De acordo co que antecede e no exercicio das competencias atribuídas Autorizar, aprobar o proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 2 de outubro de 2012 Susana Vázquez Romero Xefa territorial da Coruña